কী করেন: গ্রাফিক ডিজাইনার
কেন : কারণ বারাসতের হৃদয়পুরের এই হিসাবশাস্ত্রের স্নাতক ‘ডিজিটাল ইন্ডিয়া’র লোগোর স্রষ্টা। কারণ, ৩০ হাজার প্রতিযোগীর মধ্যে তাঁর কীর্তিই সেরা হয়েছিল। বাসভবনে আমন্ত্রণ জানিয়ে রানাকে সেই সেরার স্বীকৃতি দিয়েছিলেন স্বয়ং প্রধানমন্ত্রী নরেন্দ্র মোদী।
 

যে কোনও কাজই নৈপুণ্যের সঙ্গে শেষ করাই আমার কাছে সাফল্য। সেটা একটা পেন্সিল স্কেচও হতে পারে। ‘ডিজিটাল ইন্ডিয়া’র লোগো ছাড়াও থ্রি-ডি ভিডিও তৈরির কাজটাও চ্যালেঞ্জ ছিল। আরও ভাল কাজ করতে চাই। আরও বড় কাজের সঙ্গে নিজেকে জড়িয়ে নিতে চাই। আপাতত একটা ‘ডিজাইন স্টুডিও’ তৈরির কাজ শুরু করেছি। আরও কিছু ভিডিও এবং ডকুমেন্টরি তৈরি করব।